Nóg twee jong seuns sterf saamArgieffoto: Netcare 911 Twee jong seuns, glo 12 en 13 jaar oud, is dood toe hulle in ŉ dam in Oos-Londen in die Oos-Kaap verdrink het. Kapt. Mluleki Mbi, woordvoerder van die polisie, sê die seuns het glo in Grinakerdam in Mdantsane gesterf. Volgens Mbi was die seuns glo sonder volwasse toesig toe die voorval plaasgevind het. “Volgens die inligting wat tans beskikbaar is, het die seuns in die dam geswem toe een van hulle skielik om hulp geroep het. Die ander seun het na hom geswem om hom te probeer help waarna hulle albei verdrink het,” sê sy. Mbi het bevestig dat ŉ polisieondersoek na die voorval van stapel gestuur is. Meer inligting oor die voorval is nie in dié stadium bekend nie.